hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նշենք, որ նրանք բողոքի ակցիա էին անում, քանի որ հարակից թիվ 93 մանկապարտեզի տնօրինությունը ցանկանում է ցանկապատել մանկապարտեզի տարածքը։
Հիշեցնենք, որ տևական ժամանակ է, ինչ Կրթահամալիրի և հարակից տարածքում գտնվող Երևանի թիվ 93 մանկապարտեզի միջև խնդիր է ծագել։ Խնդիրն այն է, որ մանկապարտեզը տարածքը ցանկապատելու համար` Երևանի քաղաքապետարանից շինթույլտվություն է ստացել և ցանկանում է սկսել շինարական աշխատանքները:
Մանկապարտեզի անձնակազմի պնդմամբ՝ երեխաները պետք է առանձնացված և պաշտպանված լինեն, իսկ այդ տարածք մուտք են գործում օտար մարդիկ և շներ: Կրթահամալիրի աշակերտները, ծնողներն ու ուսուցիչներն այս որոշմանը դեմ են, քանի որ իրենք ամեն օր այդ ճանապարհով մի մասնաշենքից մյուսն են անցնում:
Մանկապարտեզը տարածքը ցանկապատելու Երևանի քաղաքապետարանի շինթույլտվությունը Աշոտ Բլեյանը անօրինական  է անվանում, քանի որ, ըստ նրա՝ գաղտնի են դիմել՝ թույլտվություն ստանալու, իրենց պետք է տեղեկացնեին, քննարկումներ կազմակերպեին, այս հարցով կրթահամալիրը նույնպես շահակիր է:
Աշոտ Բլեյանը ընդգծեց, որ  ճանապարհը չի կարող չանցնել մանկապարտեզի կողքով, քանի որ ընդհանուր տարածք է, նախնական այդպես է կառուցված եղել: Երկու հաստատությունների անձնակազմերի մեջ սկզբում կարծես թե համաձայնություն եղել է, բայց դա կարճ է տեւել:
Կրթահամալիրի տնօրենը մանրամասնում է, որ ճաղավանդակներ լինելու դեպքում՝ թաղամասը զրկվում է կենդանի, ամենօրյա հաղորդակցությունից: Մարդիկ կարիք ունեն՝ զբոսնելու, մի փողոցից մյուսն անցնելու, իսկ օրինակ՝ ոտքով հնարավոր չի լինի Առնո Բաբաջանյան պողոտայից անցում կատարել դեպի Րաֆֆու փողոց: Նրա խոսքով՝ այդպես այդ տարածքի առանց այդ էլ անհարմարավետ թաղամասերը դառնում են անտանելի:
Կրթահամալիրի տնօրենը խնդրի լուծման համար 3 առաջարկ  է ներկայացրել՝
Կասեցնել Երևանի Մալաթիա-Սեբաստիա վարչական շրջանի թիվ 93 նախադպրոցական ուսումնական հաստատության եւ կրթահամալիրի Հյուսիսային դպրոց-պարտեզի սահմանով շինարարության թույլտվության գործադրումը:
Սարալանջով ստեղծված անցուղին բարեկարգել մինչեւ Րաֆֆու փողոց և Սուրբ Երրորդություն եկեղեցի՝ դարձնելով անցումն անվտանգ:
Վերացնել ինքնաշեն ճաղավանդակները համայնքային ենթակայության թիվ 93, թիվ 76 մանկապարտեզների եւ կրթահամալիրի Հյուսաիսային-դպրոց պարտեզի միջեւ:
Ավելի վաղ Երևանի քաղաքապետի մամուլի քարտուղար Հակոբ Կարապետյանը նշել էր, որ մանկապարտեզին շինթույլտվություն տրվել է, քանի որ հաշվի են առնվել մի շարք հանգամանքներ, որոնք ներկայացրել է մանկապարտեզի անձնակազմը, սակայն Մխիթար Սեբաստացի կրթահամալիրի տնօրենի կողմից ներկայացված փաստարկները ևս լսելի են:
Նախորդ նյութըԶԼՄ-ների և դրանց աշխատակիցների նկատմամբ ճնշումների դեպքերը նվազել են
Հաջորդ նյութը«Գումարը բյուջեից տրամադրվում է գերատեսչություններին, սակայն չի հասնում հասցեատերերին». ՔԿԾ նախկին աշխատակից
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Edit with Live CSS
Write CSS OR LESS and hit save. CTRL + SPACE for auto-complete.